proxectonos/corpus_dominio_legal_administrativo_tmp huggingface dataset:
DECRETO63/2006, do 30 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do enlace entre a estrada N-120 e a glorieta de acceso ao novo polígono do Barco de Valdeorras. Clave OU/04/067.03.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 12/04/2006

Con data do 27 de febreiro de 2006, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción do enlace entre a estrada N-120 e a glorieta de acceso ao novo polígono do Barco de Valdeorras. Clave: OU/04/067.03.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia na seguridade vial, xa que con este novo enlace se evita que todo o tráfico, en especial o pesado, que accede ao polígono industrial desde a estrada N-120, teña que atrevesar o núcleo do Barco de Valdeorras.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia na súa reunión do día trinta de marzo de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción do enlace entre a estrada N-120 e a
glorieta de acceso ao novo polígono do Barco de Valdeorras. Clave: OU/04/067.03.
Santiago de Compostela, trinta de marzo de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 27 de marzo de 2006 pola que se ordena a publicación do acordo do Consello da Xunta de Galicia do 23 de marzo de 2006, polo que se aproba a modificación da relación de postos de traballo da Consellería de Pesca e Asuntos Marítimos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/04/2006

O Decreto 500/2005, do 15 de setembro, fixou a estrutura orgánica da Consellería de Pesca e Asuntos Marítimos. Polo devandito decreto suprimíronse catro subdireccións xerais que contaban cada unha delas cun posto de secretario/a de subdirector/a, nivel 16, todos eles vacantes e ofertados no concurso convocado pola Orde do 17 de decembro de 2004. Polo exposto, considérase necesario proceder á amortización dos ditos postos antes da resolución
do concurso antedito para evitar prexuízos aos posibles adxudicatarios dos ditos postos.
En consecuencia, por proposta da Consellería de Pesca e Asuntos Marítimos, consultadas as organizacións sindicais presentes na Mesa Xeral de Negociación da comunidade autónoma e a Comisión de Persoal, o Consello da Xunta de Galicia, na súa reunión do día 23 de marzo de dous mil seis, adoptou o seguinte
ACORDO:
Primeiro.-Modificar a vixente relación de postos de traballo da Consellería de Pesca e Asuntos Marítimos nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia, na súa reunión do vinte e tres de marzo de dous mil seis, relativo á modificación da relación de postos de traballo da Consellería de Pesca e Asuntos Marítimos, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 27 de marzo de 2006.
José Luis Méndez Romeu
Conselleiro de Presidencia, Administracións
Públicas e Xustiza
DECRETO 60/2006, do 30 de marzo, polo que se declara a urxente ocupación, para efectos de expropiación forzosa, polo Concello de Narón, dos bens e dereitos necesarios para a realización das obras de remate de beirarrúas en Piñeiros.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/04/2006

O concello de Narón, en sesión celebrada o día vinte e nove de xullo de dous mil cinco, aprobou o proxecto de remate de beirarrúas en Piñeiros e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
O dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Transportes, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, durante os últimos anos levouse a cabo a execución da urbanización xeral da estrada de Castela, dotándoa dos servizos de abastecemento, saneamento, pluviais, comunicacións, gas e iluminación, así como a pavimentación e a realización de aparcamentos, quedando estas actuacións interrompidas ou con desvíos provisionais, polo que procede o remate da beirarrúa, eliminando deste xeito as dificultades no tránsito da zona e evitando que os peóns invadan a calzada, sendo este último aspecto de moita relevancia, ao existir unha residencia de anciáns nesa mesma beirarrúa, que se ven obrigados a utilizala co conseguinte risco de accidentes.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trinta de marzo de dous mil seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo concello de Narón, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de remate de beirarrúas en Piñeiros e, debendo, de ser o caso, unha vez ocupados os terreos
necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, trinta de marzo de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Resolución do 31 de marzo de 2006 pola que se regulan as bases para a concesión de axudas económicas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 11/04/2006

Advertido que nos anexos da mencionada resolución, publicada no Diario Oficial de Galicia número 69, do venres día 7 de abril de 2006, corresponden ao código do procedemento VP 434 A cando o código do procedemento da dita resolución é o VP 434 B, cómpre publicar os anexos I, II, III, IV e V do dito código.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 6 de abril de 2006 pola que se convocan unhas xornadas sobre réxime xurídico da seguridade privada.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 18/04/2006

Dentro dos programas de actividades que o Centro de Estudos Xudiciais e Seguridade Pública de Galicia ten previsto realizar no ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dunhas xornadas sobre réxime xurídico da seguridade privada, que deberán desenvolverse conforme as seguintes bases:
Obxectivos.
-Coñecer a normativa que regula as actividades relacionadas coa seguridade privada en España.
-Saber cales son as modalidades que as empresas do sector poden ofrecer neste eido e as súas peculiaridades.
-Coñecer a realidade e as problemáticas actuais na nosa comunidade.
Destinatarios.
Membros das Forzas e Corpos de Seguridade, das empresas e traballadores de seguridade privada e outros colectivos interesados.
Inscrición.
A inscrición dos participantes será totalmente gratuíta.
Prazas.
O número de prazas que se ofertan nestas xornadas é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 23 de abril, ás 14.00 horas.
3. As instancias deberán enviarse á sede do Centro de Estudos Xudiciais e Seguridade Pública de Galicia: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
As xornadas desenvolveranse durante os días 27 e 28 de abril. O día 27 en xornada de mañá (9.30
a 14.00 h) e tarde (16.00 a 19.30 h); e o día 28 só en xornada de mañá (10.00 a 14.00 h).
Contido.
1. A seguridade privada en España: a súa dependencia da seguridade pública. Lexislación e normativa de referencia.
2. A inspección e control das empresas e das actividades relacionadas coa seguridade privada.
3. A seguridade privada en Galicia. A actualidade e problemática específica.
Relación de admitidos.
A relación de admitidos publicarase o 26 de abril no taboleiro de anuncios do Centro de Estudos Xudiciais e Seguridade Pública de Galicia, ou ben poden confirmar a súa asistencia chamando ao teléfono 986 59 02 41.
Lugar.
As xornadas desenvolveranse na sede do Centro de Estudos Xudiciais e Seguridade Pública de Galicia.
Certificado de asistencia.
Ao remate das xornadas entregaráselle un certificado de asistencia a aquelas persoas que acrediten a súa participación continuada.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 6 de abril de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 6 de abril de 2006 pola que se convoca un curso sobre urbanismo.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 18/04/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a realización dun curso sobre urbanismo, que deberá desenvolverse conforme as seguintes bases:
Obxectivos.
Dar os coñecementos necesarios en materia de urbanismo e a súa normativa para que lles sexa útil
aos destinatarios no desempeño posterior do seu labor profesional.
Destinatarios.
O curso vai dirixido aos membros dos corpos das policías locais de Galicia e membros da unidade do CNP adscrita á Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de maio de 2006, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase os días 10, 11 e 12 de maio en horario de 9.30 a 14.00 e de 15.30 a 19.00 horas, excepto o día 12 que será de 9.30 a 13.30 horas.
Contido.
-Urbanismo e dereito local.
-Licenzas urbanísticas.
-Procedemento de outorgamento.
-Protección da legalidade urbanística. Procedemento sancionador.
-Infracción administrativa e delito penal en urbanismo.
-Delitos sobre o patrimonio histórico.
-Aplicación do urbanismo na Comunidade Autónoma de Galicia.
-Policía local e urbanismo. Vixilancia e inspección.
Relación de admitidos.
A relación de admitidos farase pública o día 8 de maio a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando aos teléfonos 986 59 02 41/59 02 43/59 02 44.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 6 de abril de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
CORRECCIÓN de erros.-Orde do 27 de marzo de 2006 pola que se establecen as normas para a concesión de axudas a entidades colaboradoras de pesca fluvial para o fomento da riqueza piscícola.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 18/04/2006

Advertidos erros no devandito texto, publicado no Diario Oficial de Galicia nº 69, do 7 de abril de 2006, cómpre facer a seguinte corrección:
Na páxina 5.569, no parágrafo primeiro do artigo 17, onde di: «...orzamentaria 15.03.342.A.780.1», debe dicir: «....orzamentaria 15.02.342.A.780.1».
RESOLUCIÓN do 6 de abril de 2006 pola que se convoca un curso sobre documentación de condutores e vehículos estranxeiros.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 18/04/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a realización dun curso sobre documentación de condutores e vehículos estranxeiros, que deberá desenvolverse conforme as seguintes bases:
Obxectivos.
-Dotar os membros das forzas e corpos de seguridade dos coñecementos fundamentais en materia documental (formato, medidas de seguridade, validez, etc.), profundizando nos relacionados coa condución e circulación de vehículos a motor e como complemento ás actividades relacionadas coa vixilancia do tráfico e o control policial.
Destinatarios.
O curso vai dirixido aos membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de maio de 2006, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada;
ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase os días 10, 11 e 12 de maio en horario de 9.30 a 14.00 e de 15.30 a 19.00 horas, excepto o día 12 que será de 9.30 a 13.30 horas.
Contido.
-Documentos.
-Permisos nacionais e internacionais de condución.
-Documentos de circulación. Propiedade de vehículos.
-Elementos de identificación de vehículos.
-Falsificacións. Cotexos documentos dubitados e indubitados.
Relación de admitidos.
A relación de admitidos farase pública o día 8 de maio a partir das 14.00 horas, no taboleiro de
anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando aos teléfonos 986 59 02 41/59 02 43/59 02 44.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 6 de abril de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
RESOLUCIÓN do 3 de abril de 2006 pola que se ordena a publicación do acordo do Consello da Xunta de Galicia do 30 de marzo de 2006 polo que se aproba a relación de postos de traballo do Instituto Galego de Consumo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/04/2006

A relación de postos de traballo do Instituto Galego de Consumo xustifícase pola necesidade de adaptar esta á nova estrutura orgánica aprobado polo Decreto 192/2005, do 23 de xuño.
En consecuencia, por proposta da Consellería de Innovación e Industria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 30 de marzo de 2006, adoptou o seguinte
ACORDO:
Primeiro.-Aprobar a relación de postos de traballo do Instituto Galego de Consumo nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do trinta de marzo de dous mil seis, relativo á modificación da relación de postos de traballo do Instituto Galego de Consumo, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 3 de abril de 2006.
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Orde do 3 de marzo de 2006 pola que se acorda a cesión en propiedade dunha embarcación de limpeza de residuos sólidos e líquidos flotantes no mar á Confraría de Pescadores de Celeiro.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 18/04/2006

Advertido erro no texto da dita orde, publicada no Diario Oficial de Galicia nº 62, do 29 de marzo de 2006, cómpre efectuar a seguinte corrección:
Na páxina 4.640, no artigo 1º, onde di: «Acórdase a cesión en propiedade a favor da Confraría de Pescadores de Malpica dunha embarcación de limpeza de residuos sólidos e líquidos flotantes que corresponde coas características seguintes», debe dicir: «Acórdase a cesión en propiedade a favor da Confraría de Pescadores de Celeiro dunha embarcación de limpeza de residuos sólidos e líquidos flotantes que corresponde coas características seguintes».
CORRECCIÓN de erros.-Orde do 31 de marzo de 2006 pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado e se procede á súa convocatoria para o ano 2006.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 19/04/2006

Advertidos erros nos anexos do procedemento VP 508 A da mencionada orde, publicada no Diario Oficial de Galicia número 72, do mércores día 12 de abril de 2006, cómpre facer as seguintes correccións:
Engádese un novo anexo II, pasando o publicado na páxina 5.805 coa dita numeración a ser o anexo III.
CORRECCIÓN de erros.-Orde do 23 de marzo de 2006 pola que se establecen as bases que regulan, para o exercicio do ano 2006, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria.
CONSELLERÍA DE TRABALLO — III. OUTRAS DISPOSICIÓNS — 06/04/2006

Advertidos erros na devandita orde, publicada no Diario Oficial de Galicia nº 64, do venres 31 de marzo de 2006, cómpre facer as seguintes correccións:
Na páxina 4.934, na epígrafe «DOCUMENTACIÓN QUE SE XUNTA» do anexo I, debe substituírse polo que se insire a continuación:
DECRETO 57/2006, do 9 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e estudo de impacto ambiental da obra de acondicionamento da estrada LU-651 Quiroga-Seoane do Courel. Treito: Quiroga-Folgoso do Courel. Clave LU/01/087.01.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 06/04/2006

Con data do 28 de setembro de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o expediente de información pública e definitivamente o proxecto de trazado e estudo de impacto ambiental da obra de acondicionamento da estrada LU-651 Quiroga-Seoane do Courel. Treito: Quiroga-Folgoso do Courel. Clave: LU/01/087.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa especial incidencia tanto na seguridade viaria como no desenvolvemento económico da zona. O acondicionamento desta estrada facilitará a circulación dos camións dedicados ao transporte de lousa, principal industrial da zona, que actualmente transitan por unha estrada moi estreita e sinuosa.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia na súa reunión do nove de marzo de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de trazado e estudo de impacto ambiental da obra de acondicionamento da estrada LU-651 Quiroga-Seoane do Courel. Treito: Quiroga-Folgoso do Courel. Clave: LU/01/087.01.
Santiago de Compostela, nove de marzo de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
ORDE do 13 de marzo de 2006 pola que se autoriza o cambio de denominación do instituto de educación secundaria Aquas Celenis de Caldas de Reis (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/04/2006

Tendo en conta o artigo 3.1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG do 9 de agosto), así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que no anexo se relaciona.
Santiago de Compostela, 13 de marzo de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Caldas de Reis.
Localidade: Caldas de Reis.
Código do centro: 36016127.
Denominación: instituto de educación secundaria Aquas Celenis.
Nova denominación: instituto de educación secundaria Aquis Celenis.
CORRECCIÓN de erros.-Resolución do 23 de febreiro de 2006 pola que se fai público o contido do convenio de colaboración entre o Instituto Galego de Promoción Económica (Igape) e as entidades financeiras para a habilitación dunha liña de financiamento específica para as Pemes galegas produtoras de mexillón co fin de paliar os prexuízos económicos da paralización temporal da actividade como consecuencia de biotoxinas mariñas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 06/03/2006

Advertido erro na devandita resolución, publicada no DOG nº 39, do venres 24 de febreiro de 2006, cómpre efectuar a oportuna corrección:
Na páxina 2.924, no modelo V, débese engadir entre Banco Gallego e Banco Popular: «Banco Pastor».
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Resolución do 13 de febreiro de 2006 pola que se modifican as bases reguladoras das axudas do Instituto Galego de Promoción Económica para proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 06/03/2006

Advertido erro na devandita resolución, publicada no Diario Oficial de Galicia nº 36, do martes, 21 de febreiro de 2006, cómpre realizar a oportuna corrección:
Na páxina 2.660, ao final da segunda columna, onde di: «... Lei 50/1985, do 27 de decembro,...», debe continuar: «..., de incentivos rexionais para a corrección de dese-...».
ORDE do 15 de febreiro de 2006 pola que se fixa o prezo de venda ao público da publicación Efectividad diagnóstica, seguridad y utilidad clínica de la cápsula endoscópica en el diagnóstico de diferentes patologías del intestino delgado.
CONSELLERÍA DE SANIDADE — III. OUTRAS DISPOSICIÓNS — 06/03/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma
de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 15 de febreiro de 2006.
Mª José Rubio Vidal
Conselleira de Sanidade
ANEXO
Efectividad diagnóstica, seguridad y utilidad clínica de la cápsula endoscópica en el diagnóstico de diferentes patologías del intestino delgado: 10 euros.
RESOLUCIÓN do 19 de xaneiro de 2006, da Secretaría Xeral da Consellería de Cultura e Deporte, pola que se inscribe a Asociación Viandantes do Camiño Primitivo ou Ovetense no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 06/03/2006

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Viandantes do Camiño Primitivo ou Ovetense, do 22 de decembro de 2005.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23º do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Viandantes do Camiño Primitivo ou Oventense quede inscrita no Rexistro de Entidades de Promoción do Camiño de Santiago co número 163.
Santiago de Compostela, 19 de xaneiro de 2006.
Carlos Amoedo Souto
Secretario xeral da Consellería de Cultura e Deporte
CORRECCIÓN de erros.-Orde do 27 de decembro de 2005 pola que se modifican as bases reguladoras das axudas para fomentar o cesamento anticipado da actividade agraria e se convocan para o ano 2006.
CONSELLERÍA DO MEDIO RURAL — III. OUTRAS DISPOSICIÓNS — 06/03/2006

Advertidos erros na publicación da devandita orde publicada no DOG nº 1, do 2 de xaneiro de 2006, cómpre facer a seguinte corrección:
Na páxina 9, no artigo 6º, parágrafo segundo, onde di: «...con cargo á aplicación orzamentaria 11.02.614A.777.2»; debe dicir: «...11.02.614A.772.2».
RESOLUCIÓN do 23 de novembro de 2005 pola que se designa vicepresidente do Consorcio para la Promoción de la Música a José Luis Méndez Romeu, conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 03/03/2006

En virtude do establecido no artigo 6 dos estatutos do Consorcio para la Promoción de la Música e nos acordos do Consello da Xunta de Galicia dos días trece e vinte e sete de outubro de dous mil cinco,
DISPOÑO:
Designar a José Luis Méndez Romeu, conselleiro de Presidencia, Administracións Públicas e Xustiza, vicepresidente do Consorcio para la Promoción de la Música.
Santiago de Compostela, vinte e tres de novembro de dous mil cinco.
Emilio Pérez Touriño
Presidente
RESOLUCIÓN do 21 de marzo de 2006 pola que se fai público o acordo do Pleno do Parlamento de Galicia relativo á elección dun membro do Consello de Administración da Compañía de Radio-Televisión de Galicia.
PARLAMENTO DE GALICIA — II. AUTORIDADES E PERSOAL — 04/04/2006

O Pleno do Parlamento, en sesión celebrada o día 21 de marzo de 2006, e de conformidade co preceptuado no punto 1º do artigo 4 da Lei 9/1984, do 11 de xullo, acordou elixir como membro do Consello de Administración da Compañía de Radio-Televisión de Galicia a María del Mar Sánchez Sierra.
O que se publica para xeral coñecemento ao abeiro dos artigos 65 e concordantes do Regulamento da cámara.
Santiago de Compostela, 21 de marzo de 2006.
Dolores Villarino Santiago
Presidenta
CORRECCIÓN de erros.-Resolución do 23 de decembro de 2005, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión mixta do convenio colectivo de ámbito autonómico de Galicia para o sector de aparcamentos e garaxes de vehículos.
CONSELLERÍA DE TRABALLO — III. OUTRAS DISPOSICIÓNS — 03/03/2006

Advertido erro na devandita resolución publicada no Diario Oficial de Galicia nº 26, do 7 de febreiro de 2006, é necesario facer a seguinte corrección:
Substituír as táboas salariais que aparecen reflectidas nos anexos I, II, III, IV, V, VI, VII e VIII, publicados nas páxinas 1.827, 1.828, 1.829 e 1.830 polas seguintes táboas salariais anexas.
RESOLUCIÓN do 22 de febreiro de 2006, da Dirección Xeral de Saúde Pública, pola que se fai pública a celebración dun curso homologado de nivel cualificado para a obtención do carné de aplicadores/manipuladores de praguicidas de uso ambiental e uso na industria alimentaria.
CONSELLERÍA DE SANIDADE — III. OUTRAS DISPOSICIÓNS — 03/03/2006

A Orde do 30 de xullo de 1997, conxunta das consellerías de Agricultura, Gandería e Montes e da de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo lles comunicarán, aos organismos responsables, na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicadores/manipuladores de praguicidas de uso ambiental e uso na industria alimentaria, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Ali
mentación, solicitados por Fearmaga, de acordo coas seguintes bases:
1. Denominación do curso: curso de manipulador de praguicidas de uso ambiental e na industria alimentaria, nivel cualificado.
2. Entidade organizadora: Federación Empresarial de Aserraderos y Rematantes de Maderas de Galicia (Fearmaga).
3. Data: do 10-3-2006 ao 22-4-2006.
4. Lugar de celebración: Asociación de Empresarios do Deza, rúa Ponte nº 4-ent. dta., 36500 Lalín.
5. Número de prazas: máximo 15 alumnos.
6. Dirixido a traballadores en activo do sector madeireiro da Comunidade Autónoma de Galicia.
7. Criterios de selección.
Priorizarase en función dos seguintes criterios enumerados:
-Os traballadores en activo de Pemes e profesionais autónomos pertencentes ao subsector dos serradoiros de madeiras asociados a Fearmaga.
-Os traballadores en activo de Pemes e profesionais autónomos pertencentes ao subsector dos serradoiros de madeiras non asociados a Fearmaga.
8. Presentación de solicitudes: solicitude segundo modelo anexo.
9. Data límite para a presentación de solicitudes: ata o 19 de marzo de 2006.
10. Programa.
11. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e no caso de superalas expedirá o certificado correspondente co que lle poderá solicitar á Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel cualificado.
Santiago de Compostela, 22 de febreiro de 2006.
Ramón Medina González-Redondo
Director xeral de Saúde Pública
RESOLUCIÓN do 29 de marzo de 2006 pola que se fai público a reserva de crédito dispoñible para a concesión de axudas no ano 2006 ao abeiro das bases polas que se regulan as axudas aos programas de especialización laboral do Instituto Galego de Promoción Económica.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/04/2006

Mediante Resolución do 13 de xullo de 2001 publicáronse as bases polas que se regulan as axudas aos programas de especialización laboral do Igape (DOG 142, do 23 de xullo).
Con data do 29 de decembro de 2005, o Parlamento de Galicia aprobou os orzamentos xerais da Comunidade Autónoma de Galicia para o ano 2006, publicados mediante Lei 7/2005 (DOG nº 250, do 29 de decembro).
Polo que antecede,
RESOLVO:
Único.-Facer público a reserva de crédito dispoñible para a concesión de axudas no ano 2006, ao abeiro das bases polas que se regulan as axudas aos programas de especialización laboral do Igape, que será de 333.000 euros que se financiarán con cargo á partida orzamentaria 01.02 14-1-2001 dos seus orzamentos.
Santiago de Compostela, 29 de marzo de 2006.
José Antonio Delgado Arce
Director xeral do Instituto Galego de Promoción Económica
RESOLUCIÓN do 29 de marzo de 2006 pola que se adhiren dúas entidades financeiras ao convenio de colaboración entre o Instituto Galego de Promoción Económica (Igape) e as entidades financeiras para a habilitación dunha liña de financiamento específica para as Pemes galegas produtoras de mexillón co fin de paliar os prexuízos económicos da paralización temporal da actividade como consecuencia de biotoxinas mariñas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/04/2006

Con data do 24 de febreiro, o Instituto Galego de Promoción Económica (Igape) e sete (7) entidades financeiras adheridas asinaron un convenio para a creación e posta en marcha dun mecanismo que lles facilite ás Pemes galegas produtoras de mexillón, directamente ou a través das súas asociacións, o financiamento da venda da súa produción ás depuradoras e á industria transformadora, publicado mediante Resolución do 23 de febreiro de 2006 (DOG nº 39, do 24 de febreiro).
Xunto co texto do devandito convenio publicouse a relación de entidades financeiras que se adheriron.
Ratificada con data do 21 de marzo de 2006 a adhesión das entidades financeiras Banco Santander Central Hispano e Banesto; cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1º a) do Decreto 317/1992, do 12 de novembro, polo que se aproba o regulamento do Igape,
RESOLVO:
Engadir as entidades financeiras Banco Santander Central Hispano e Banesto á relación de entidades financeiras adheridas ao convenio de colaboración entre o Instituto Galego de Promoción Económica (Igape) e diversas entidades financeiras para a habilitación dunha liña de financiamento específica para as Pemes galegas produtoras de mexillón co fin de paliar os prexuízos económicos da paralización temporal da actividade como consecuencia de biotoxinas mariñas.
Santiago de Compostela, 29 de marzo de 2006.
José Antonio Delgado Arce
Director xeral do Instituto Galego de Promoción Económica
RESOLUCIÓN do 24 de marzo de 2006 pola que se convoca un curso sobre transportes.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 03/04/2006

Dentro das actividades programadas para o ano 2006 e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a celebración dun curso sobre transportes, que deberá desenvolverse conforme as seguintes bases:
-Obxectivos: actualizar os membros dos corpos e forzas de seguridade nos coñecementos e normativa necesarios que lles poidan ser útiles no desempeño posterior do seu labor profesional.
-Destinatarios: o curso vai dirixido aos membros dos corpos de policía local da Comunidade Autónoma de Galicia.
-Inscrición: a inscrición dos participantes será totalmente gratuíta.
-Prazas: 40 prazas.
-Solicitudes:
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 17 de abril de 2006, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
-Datas: o curso realizarase en datas do 24 de abril ao 12 de xuño de 2006 (24 de abril; 3, 8, 15, 22 e 29 de maio e 5 e 12 de xuño) das 10.00 ás 14.00 e das 16.00 ás 19.00 horas, excepto o día 12 de xuño que será das 9.00 ás 14.00 horas, cunha duración de 54 horas lectivas.
-Contido:
1. Ámbito e normativa de aplicación. Clasificación. Títulos habilitantes. Distintivos.
2. Transporte de mercadorías perigosas.
3. Aparello de control tacógrafo. Tempos de condución e descanso.
4. Prestación de servizos: transporte escolar, mercadorías perecedoiras, taxis, etc.
5. Práctica de inspección e procedemento sancionador. Documentos de control.
-Relación de admitidos: a relación de admitidos farase pública o día 20 de abril a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben
poden coñecer e confirmar a súa asistencia chamando ao teléfono 986 59 02 41.
-Lugar: o curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
-Certificado de aproveitamento: ao remate do curso entregaráselle un certificado de aproveitamento a aquelas persoas que acrediten a súa participación continuada a el, e superen as correspondentes probas de coñecementos.
-Modificacións: o Centro de Estudos Xudiciais e Seguridade Pública de Galicia poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 24 de marzo de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
RESOLUCIÓN do 27 de marzo de 2006 pola que se convocan para o exercicio 2006 as axudas reguladas polo convenio de apoio financeiro 2004-2006 ao sector de transporte público por estrada de Galicia para a renovación da frota de vehículos e se modifican parcialmente as condicións do convenio subscrito entre o Instituto Galego de Promoción Económica e as entidades de crédito.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 03/04/2006

O convenio de apoio financeiro 2004-2006 ao sector de transporte público por estrada de Galicia para a renovación da frota de vehículos, subscrito entre o Instituto Galego de Promoción Económica e as entidades de crédito, e publicado mediante Resolución do 14 de maio de 2004 (Diario Oficial de Galicia nº 100, do 26 de maio), prevé que o IGAPE proceda á convocatoria anual das axudas reguladas nel, mediante publicación no Diario Oficial de Galicia do límite de crédito dispoñible para a súa concesión e a partida orzamentaria destinada ao seu financiamento, procedendo igualmente a indicar a contía máxima que se vai financiar mediante contratos de arrendamento financeiro.
Polo que antecede, en virtude das facultades que teño conferidas, mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o seu regulamento
RESOLVO:
Primeiro.-Facer pública a seguinte modificación do convenio de apoio financeiro 2004-2006 ao sector de transporte público por estrada de Galicia para a renovación da frota de vehículos, acordada polo Consello de Dirección do IGAPE na súa xuntanza do 2 de marzo de 2006:
Primeiro.-Convócanse para o ano 2006 as axudas reguladas no convenio de apoio financeiro 2004-2006 ao sector de transporte público por estrada de Galicia para a renovación da frota de vehículos, subscrito entre o IGAPE e as entidades de crédito, que se financiarán con cargo á aplicación orzamentaria 02.01.01/06/06.656700 cun crédito plurianual de 1.171.800 euros para o ano 2006 e de 781.200 euros para o ano 2007, e a súa concesión estará supeditada á existencia de crédito orzamentario suficiente.
Segundo.-As entidades de crédito poderán subscribir contratos de arrendamento financeiro nos termos e condicións establecidos neste convenio, até unha contía máxima para financiar total de 30 millones de euros.
Terceiro.-Os tipos de xuro que serán de aplicación ás operacións solicitadas ao abeiro do convenio durante o ano 2006 serán os seguintes:
Para as operacións a tipo fixo, o 3,90%.
Para as operacións a tipo variable, o 3,40% durante o ano 2006.
Cuarto.-Modifícase o convenio nos seguintes termos:
1. A cláusula 7ª, punto 7.4.3. Axuda financeira e prazo de subsidiación, pasa a ter a seguinte redacción:
A subsidiación ao tipo de xuro dos contratos de arrendamento financeiro será de 2,00 puntos.
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de marzo de 2006.
José Antonio Delgado Arce
Director xeral do Instituto Galego
de Promoción Económica
ORDE do 30 de marzo de 2006 pola que se nomea novo membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 05/04/2006

Os comités éticos de investigación clínica son os encargados de emitir informe de todos os ensaios clínicos que se realicen dentro do seu ámbito territorial. Tanto os ensaios clínicos coma os comités éticos de investigación clínica regúlanse na nosa comunidade autónoma por medio do Decreto 32/1996, do 25 de xaneiro.
A Orde do 11 de xullo de 1996, pola que se crea o Comité Ético de Investigación Clínica de Galicia, establece no seu artigo 3 que a composición do comité se axustará ao establecido no Decreto 32/1996, do 25 de xaneiro, que no seu artigo 8 refírese á composición dos comités éticos de investigación clínica. Este precepto indica que cando menos dous dos seus membros serán persoas alleas ás profesións sanitarias, e polo menos un deles será licenciado en dereito.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e tendo en conta o disposto na Orde do 11 de xullo de 1996, e na disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia,
DISPOÑO:
Artigo único.-Nomear o membro do Comité Ético de Investigación Clínica de Galicia que se indica no anexo da presente orde.
Santiago de Compostela, 30 de marzo de 2006.
María José Rubio Vidal
Conselleira de Sanidade
ANEXO
Novo membro do Comité Ético de Investigación Clínica de Galicia:
-Jaime Bouzada Romero (licenciado en dereito. Xefe de Sección do Servizo Técnico Xurídico, da Subdirección Xeral de Réxime Administrativo).
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA